ועדת הכספים, כנסת 18, פרוטוקול מספר 609, 2010-12-21 13:20

משה גפני: אנחנו עוברים לסעיף 66, הגבלים עסקיים.

שגית אפיק: סעיף (1) הוא החקלאות.

משה גפני: סעיף 66 פסקה (1).

משה גפני: אנחנו מדברים על הגבלים עסקיים על החקלאות.

משה גפני: עמוד 72, סעיף 66(1).

משה גפני: מבקשים את הנושא של ההגבלים העסקיים, לגבי הנושא של החקלאות.

משה גפני: אני מבקש לפצל את הסעיף הזה מחוק ההסדרים ולקיים עליו דיון נפרד.

משה גפני: אנחנו מצביעים על הפיצול.

משה גפני: ה צ ב ע ה     הפיצול אושר     סעיף 66(1) פוצל.

משה גפני: פסקה 66(2) היא הספנות ועל זה אני מבקש לא לדון עכשיו.

מירי רגב: למה?

פניה קירשנבאום: נפצל גם את הסעיף הזה.

מירי רגב: למה לא נפצל גם את הסעיף הזה?

אמנון כהן: שר התחבורה ביקש לפצל.

זאב אלקין: אי אפשר בחמש דקות לפצל שני דברים.

יעקב אדרי: נעשה הפסקה וכל עשר דקות נפצל נושא אחר.

משה גפני: רבותיי, אני אגיד לכם על מה עוד לא הצבענו.

משה גפני: לא הצבענו  על עיתונאי חוץ.

יעקב אדרי: שזה נושא קל.

משה גפני: כן.

משה גפני: זה בסדר.

יעקב אדרי: אחמד טיבי כבר הודיע.

משה גפני: לא נשבור לו את המילה.

משה גפני: לא הצבענו על נושא העברת מידע בנושא של משרד התעשייה.

משה גפני: לא הצבענו על ההסתייגות של קבוצות הרכישה, על ההסתייגות שהועלתה כאן.

מירי רגב: לא הצבענו על דיור ציבורי.

משה גפני: רגע.

משה גפני: אל תקדימי את המאוחר.

משה גפני: אני הולך לפי הסדר.

משה גפני: לא הצבענו על עידוד השקעות הון.

משה גפני: לא הצבענו על סילוק פולשים.

משה גפני: לא הצבענו על הספנות.

משה גפני: לא הצבענו על הדיור הציבורי.

משה גפני: מכיוון שאין לי עדיין הסכמות בעניין הזה – ולא חשוב לי איזה הסכמות, יכולות להיות הסכמות כלליות, יכולות להיות הסכמות של קואליציה-אופוזיציה, יכולות להיות הסכמות בתוך האופוזיציה או בתוך הקואליציה – אני מקדים את ההפסקה אליה נצא עכשיו ואני מחדש את הדיון שעה 15:00.

משה גפני: אני מודה לכם.